اللهم لك الحمد كله ولك الملك كله. وبيدك الخير كله واليك كله. لبيك يا ربنا وسعديك. لبيك يا ترى ربنا وسعديك لبيك يا ربنا وسعديك والخير كل الخير في يديك. والشر ليس اليك انا بك واليك
تباركت وتعاليت استغفرك واتوب اليك. اللهم صلي على الحبيب محمد وعلى ازواجه وامهات المؤمنين. وعلى بنات وال بيتي انك حميد اخواني واحبابي في الله ونحن في شهر من الاشهر الحرم. يعني ايه الاشهر الحرم يا جماعة؟ يا جماعة. يعني لو ما فيش بعد رجب
رمضان او شعبان ورمضان برضو رجب له قيمته وله فضله. لو ما فيش بعد رجب وشعبان رمضان برضو رجب وشعبان موسم. عبادة رجب شهر من الاشهر الحرم يعني ايه؟ يعني الاعمال الصالحة تضاعف فيه. يعني الاعمال السيئة بتتضاعف فيه. يا ترى كل واحد فينا وصل قد ايه لحد دلوقتي
ناس خدمت نصف المصحف لحد دلوقتي ولا لا؟ فينا ناس محتاجة ولا مش محتاجة؟ عائزين نتكلم يا اخواننا ولكن الاول انا مش شائف ولا واحد معه البطاقة البطايق فين يا رجالة؟ فين البطايق؟ لا كل واحد يطلع المصحف بسرعة وناس يجيبوا لنا مصاحف بقى يوزعوا المصاحف على الابرة ولا
عشان انا واقف مع ايات من كتاب الله النهاردة باذن الله سبحانه وتعالى يلا يا رجالة ها ما فيش وقت احنا في سورة ايه؟ يلا يا جماعة كل واحد يفتح المصحف بتاعه كده وكل اخت تلسق المصحف بتاعها. كل واحد يمسك المصحف ويفتحه على ايات الله. خلاص
بصوا يا اخواني خلاص اخواتنا كل واحد وكل واحدة معه المصحف بتاعه. ها انا عايزك تمسك المصحف بتاعك كده وانت ماسك المصحف تستشعر ده مش كتاب يا جماعة ده حبل بينك وبين الله. يا اخوانا ده الكتاب اللي هيقابلك وانت خارج من تحت التراب. يوم القيامة ويقول لك انا صاحبك القرآن. كل
اية من الايات اللي احنا هنتكلم عنها دلوقتي بازن الله سبحانه وتعالى انك تفهمها وتعيشها بدرجة في الجنة. يا اخوانا ده الكتاب الوحيد الوحيد اللي حرف فيه بعشر حسنات. ده الكتاب الوحيد اللي هيستناك وانت طالع من تحت التراب. انا عايزك تمسك المصحف بفرح عايزك تمسكي المصحف باعتزاز وبفرح
في الحقيقة اخونا الكريم بيقول عايزين نتكلم في سورة التوبة. الايات اللي هنتكلم فيها الوقت ده يا جماعة. لو ما عشنهاش وما اتربناش على معانيها. مش اطلع مننا الرجالة اللي هتنفز سورة التوبة قبل سورة الانفال والتوبة. قبل سور الجهاد في سبيل الله. قبل سور التضحية بالدم في سبيل الله
في سورة الانعام والاعراف. احنا هنتكلم عن ايات من سورة الانعام. الحقيقة ايات انا عمري ما باشبع من شرحها. وعمري ما في حياتي وحسيت ان انا اتكلمت فيها. وحسيت ان انا قلت اللي انا نفسي اقوله فيها. انا حاسس ان الايات اللي هاقولها الليلة دي يا اخواني ما ينفعش انها تتشرح في
ما ينفعش انها تتشرح في درس صدقا والله يا جماعة انا مش يعني انا بقول ان يعني بقول لنفسي كده وانا جاي بقول انا هقول لهم الاد ان شاء الله في ليلة في درس
انما انا نيتي ان شاء الله بازن الله في الفترة القادمة لما نفتح مدرسة تربوية بقى. ويبقى فيه مواد تربوية. قلت الايات ده انا هاشرحها على خمس ست مرات على الاقل
على الاقل على خمس ست مرات لان كل مشهد من المشاهد اللي هنقف معها دلوقتي. محتاجة وقفة طويلة عشان كده كل مرة اجي اتكلم في هذه الايات في اي مكان من الاماكن احس كده ان انا ايه هو انا قلت ايه ؟ هو انا وصلت ايه ؟ ايات عميقة جدا. ايات مليانة معاني مهولة،
انا بالنسبة لي يمكن من اكتر تلات اربع مواضع في القرآن غيرت حياتي. واسرت في فكري وحياتي. يمكن من اكتر الايات اللي الواحد قرأها طول حياته في كتاب الله او صلى بها او قام بها. اخواني في الله الايات اللي هنتكلم عنها دلوقتي انا بعتزر لنفسي ولاخواني ان مش هنتكلم عنها غير
في هذه الفترة القليلة ما بين المغرب والعشاء ولكن يعني للاسف الشديد الايات مكتنزه بالمعاني ومحتاجة انك تركز معي كويس جدا وتركزي معي كويس جدا عشان نقدر نعيش مع اكبر قدر من المعاني في هذه الايات الى ان يأذن الله
وناخدها بقى ايه واحدة واحدة كده زي زمان كده لما الواحد كان يروح في اماكن التدبر الخلوي ويتعلم من هزه الايات المجاهدة تربية ويتعلم من هذه الايات المعاني اللي يجب ان يتأسس عليها اي انسان عايز يوصل لربنا ولكن كان الموضوع ده بياخد شهور
احنا هناخده في حوالي نص ساعة او ساعة الا ربع. ركزوا معي يا جماعة افتحوا معي صفحة مية سبعة وتلاتين. سورة الانعام. صفحة مية سبعة وتلاتين قول الله سبحانه وتعالى فلما جن عليه الليل رأى. مش فلما جن عليه الليل عمي مش
اما الزلم لفه من كل ناحية ما عدش شايف حاجة. ده رأى في عمق الظلام النور جه يا جماعة. في قمة الضلمة النور جه. في قمة ازمة في قمة احساسك ان انت مش عارفة توصلي لربنا. في قمة احساسك ان انت مش عارف تعمل ايه. مش عارف ترضي ربنا ازاي. مش عارف توصل
ازاي ؟ في اللحزة اللي انت لسة واقف فيها على باب ربنا. لسة واقف فيها على الباب. بس خلاص من جوة هتنهار. من كتر احساسك انك ما انتش مش عارف تعمل ايه؟ ترضي ربنا ازاي؟ النور يجي في قلبك ازاي؟ في قمة الظلام بيتخلق النور. اوعى تفتكر ان رأى ديت فلما جن عليه
ايه لا يرأى. اوعى تفتكر ان هو بص بعينيه كده بس فشاف. ما هو كل يوم كان بيبص لنفس الكوكب. ما هو كل يوم كان بيبص لنفس القمر. ما هو
كل يوم كان بيبص لنفس الشمس. اشمعنى النهاردة لما بص للكوكب والشمس والقمر؟ قال وجهت وجهي للذي فطر السماوات. اشمعنى النهاردة يا جماعة؟ اشمعنى انوار توحيد الوجه على الله؟ تخلقك من النظر للشمس والقمر والكوكب
رغم ان سيدنا ابراهيم كل يوم كان بيبص لهم. اشمعنى النهاردة يا جماعة؟ ده اللي احنا هنفسره الليلة. اشمعنى النهاردة يا جماعة؟ اشمعنى واحد ممكن يقعد في الدرس الليلة او في اي درس من الدروس ويخرج منه ويقول لك انا هاغير حياتي. وواحد يقعد ويطلع يقول انا ما استفدتش حاجة
اشمعنى يا جماعة؟ اشمعنى واحد ممكن يقرا نفس الاية؟ حياته كلها تتغير. وواحد يقرا نفس الاية وهو برضو بيقوم الليل او بيصلي ويخرج منها عادي اشمعنى يا جماعة؟ نفس الشمس اللي سيدنا ابراهيم بص لها هي الشمس اللي طول النهار طالعة علينا النهاردة. نفس الامر
اللي سيدنا ابراهيم بص له هو نفس القمر اللي انت لو خرجت برة الجامعة وبصيت في السما هتلاقيه في السما. نفس الكوكب اللي سيدنا ابراهيم بص له السما مليانة كواكب ومليانة نجوم. اشمعنى يا اخوانا؟ اشمعنى في الوقت ده؟ سيدنا ابراهيم وصل لتوحيد الوجه على الله
وصل لمقام وجهت وجهي وجهي. وجهي اللي فيه سمعي. وجهي اللي فيه بصري. وجهي اللي فيه حواسي. انا كلي حواسي بقت لك انت لوحدك يا رب. انا وحدت سمعي مش هسمع غير عنك. انا وجهت بصري لك انت. مش هبص غير للي يوصلني لك. انا
وجهت كل حواسي وبقى وجهة حياتي هو انت يا رب! اشمعنى النهاردة ؟ عشان كده بعد الربع بتاع وكذلك نري ابراهيم ملكوت السماوات بعد الربع اللي ربنا ذكر فيه ان سيدنا ابراهيم بص للكوكب وبص للشمس وبص للقمر انا عايزك تقلب معي بس صفحتين
معي صفحتين صفحتين بصوا للربع اللي بعده. اللي ربنا بيقول فيه ان الله فالق الحب والنوى. بص في الاية رقم ستة وتسعين هتلاقي ربنا بيقول والشمس والقمر حسبانا. نفس الشمس والقمر اللي الربع اللي فات كان بيتكلم عن تدبر
ابراهيم فيهم. بص في اية سبعة وتسعين وهو الذي جعل لكم النجوم. نفس النجوم اللي سيدنا ابراهيم كان بيتدبر فيها ربع اللي قبله كأن ربنا لما جاب لك قصة انقلاب انسان. قصة انقلاب حياة انسان بسبب التدبر في الكون. قصة انقلاب حياة
انسان بسبب معرفة الله الربع اللي بعده ربنا قال لك نفس الشمس اهي قدامك كل يوم. الشمس ما اطفتش والقمر ما راحش نفس النجوم والكواكب قدامك اهي كل يوم. يلا ابدأ. يلا انطلقي. يلا. نفس الفرصة اللي كانت قدام ابراهيم
اللي بقى بسببها خليل الرحمن لسة مفتوحة قدامكم كلكم يا جماعة. ولكن مين اللي هينطلق عشان يقتدي بامام الانبياء؟ سيدنا ابراهيم عليه السلام عايزين نرجع تاني للاية اربعة وسبعين في قول الله واذ قال ابراهيم لابيه ازر اتتخذ
من الهة. خدوا بالكم يا اخوانا. الايات دي في سورة الانعام. الانعام والاعراف جم قبل التوبة والانفال. خدوا بالكم يا جماعة. الانفال والتوبة عن الجهاد في سبيل الله وعن رجالة القتال اللي مش طب ليه ييجي صور مكية بتتكلم عن معرفة الله قبل السور
المدنية اللي بتتكلم عن انك تقدم دمك لله. كل القرآن هتلاقوه بالمنزر ده. بصوا في سورة الاحزاب اللي بتتكلم عن القتال. كل السور اللي قبلها مكية وكل السور اللي بعدها مكية. تتكلم عن ربنا والعبادة. بصوا لسورة النور اللي بتتكلم عن شريعة الله. المدنية
هتلاقوا كل السور اللي قبلها مكية وكل السور اللي بعدها مكية. بصوا لسورة محمد والفتح والحجرات. سور القتال في لله هتلاقوا كل السور اللي قبلها مكية وكل السور اللي بعدها مكية. ليه؟ ليه يا اخوانا سورة التوبة والانفال اللي بتتكلم عن
القتال في سبيل الله ييجي قبلها الانعام والاعراف اللي بيتكلموا عن ربنا وعن العبادة وعن العقيدة ليه؟ اللي مش هيتربى صح يا اخوانا مش هيقدر ينزل الواقع وينصر دين ربنا. خدوا بالكم من المعنى ده كويس جدا. اللي مش هيتبنى صح. اللي مش هيتربى
هو صح مش هيقدر يعمل حاجة. ركز معي بقى. وركزي معي. قبل ما ننزل تاني في البحر بتاع الايات. لازم نقف مع الوقفة دي. يا اخوان امة يا اخوانا اللي مش هيعيش مع معاني الانعام والاعراف مش هيقدر يعمل بطولات الانفال والتوبة. اللي مش هيتربى على
صفة ربنا لو انت ما اتربتش هنا. لو انت ما اتربتيش في بيئة الايمان. لو انت ما اتربتش في رجب وشعبان ورمضان على العبادة مش هتقدر تخرج من رمضان بطل. مش هتقدر تخرج من رمضان. تقدر تغير في الواقع. سبحان الله العظيم! كنت بقرأ في سورة الكهف. لقيت
ربنا سبحانه وتعالى بيقول فأووا الى الكهف واصحاب الكهف قرروا ان هم يدخلوا بيئة الايمان بتاعتهم. قرروا ان هم يدخلوا الكهف يا رجالة قرروا ان هم يدخلوا الكهف زي الكهف اللي احنا فيه الوقت ده. زي بيئة الايمان اللي احنا فيها دلوقتي دي. باقرأ الايات. فلقيت في نفس الصفحة ربنا
بيقول فابعثوا احدكم بورقكم هذه الى المدينة. قلت ايه؟ ابعثوا ابعثوا. البعث خرج من الكهف يا جماعة البعس الواقع الميت اللي برة. اخيرا رجالة البعث الرجالة اللي ربنا هيبعث الواقع بهم. الرجالة اللي ربنا هيقوم الواقع
فيهم هيخرجوا من بيئة الايمان. بيخرجوا من الكهف. يعني عايز اقول لك ايه. عايز اقول لك ان من غير تربية مش هيخرج رجالة. والمؤمن قال ربنا بيقول وجاء من اقصى المدينة رجل يسعى. اقصى المدينة بيعمل ايه؟ بيتربى. بيتربى بيتزكى. الراجل ده لما نزل
في الواقع عمل بطولة ربنا خلدها في القرآن ليوم القيامة. هو دي التربية. ثمرة اللي نزل الواقع بعد ما اتربى. انما اللي نزل الواقع من غير ما يتربى زي اللي اسلموا مع النبي عليه الصلاة والسلام في مكة في فتح مكة. فالنبي خدهم وراح بهم يقاتل في حنين
هم دول اللي قالوا اجعل لنا زات انواط يا رسول الله. هم دول اللي طلعوا يجروا من المعركة وكنا هنتهزم بسببهم. في حنين لولا ان ثبت نبي الله عليه الصلاة والسلام والصحابة هم دول اللي جروا ليه؟ لانه نزل الواقع من غير ما يتربى. نزل الواقع من غير ما يتضلع من القرآن. نزل
الواقع من غير ما يعيش معاني الانعام والاعراف. فلما نزل واقع الانفال والتوبة ما قدرش انه يعمل حاجة. عايز اقول لك وعايز اقول لك انك دورك في الواقع لنصرة الدين على قد ما هتتربى هنا صح. دورك في الواقع لانك انت تربي رجالة. دورك في الواقع
بتشتغلي في الدعوة. دورك في الواقع ان لما تيجي ازمة من ازمات الدين تقف مع الدين على قد ما هتتربى صح. عشان كده عايزين نهتم قوي الحاجات اللي احنا بنسمعها دلوقتي يا اخواني عايزين نركز جدا مع هزه الايات لان على قد ما هتتربى على هزه المعاني على قد ما على قد ما تكون
كل حاجة في حياتك هتتغير بعد كده. يعني في الحقيقة اخواني في الله ان آآ يعني آآ آآ القصة اللي احنا بنتكلم فيها ديت قصة انقلاب. انسان تحول الى خليل الرحمن. ليه؟ بسبب معرفة الله. انقلاب في الحياة بسبب ايه؟ معرفة الله. واحد هيقول لي طب ما انا عارف ربنا لا
احنا مش عارفين ربنا المعرفة اللي تغير حياتنا. انت ما انتاش عارف ربنا المعرفة اللي تغير حياتك زي اي واحد. قرأ القرآن فحس ان صدره انتعش كده. وحس سنة ايمان وزاد كده يقول لك ايوة كده هي دي القراية. يا ابني انت متهيأ لك. يا ابني انت عامل زي اللي واقف ساند ضهره على سور جنينة من برة مش
من جوة العطور بتاعة ازهار الجنينة واصلة له الحي لحد برة. فهو متهيأ له ان جوة الجنينة. انما حقيقة العطور اللي جوة حاجة التانية فرع من الجنينة ماتت لبرة فقام منزل عليه تفاحة مسلا فهو بياكلها متهيأ له انه بياكل وهو جوة الجنينة. هو مش عارف
الحمار اللي جوة شكلها ايه ؟ يا اخوانا القصة دي بتعلمنا لو معرفة ربنا دخلت في قلبك. لو معرفة ربنا دخلت في قلبك لو فعلا عرفنا من هو الله. حياتنا هتتقلب ازاي ؟ حياتنا هيتغير فيها كل حاجة ازاي ؟ الموضوع الليلة جدة يا جماعة
واحنا داخلين على رمضان بازن الله سبحانه وتعالى. وفات عشر تيام من رجب وما عدش غير خمسين يوم على يعني اطول موسم للتغيير في السنة كلها عشان كده عايزين نعلي الكلام بتاعنا وعايزين نركز الوقتي على معاني التربية اللي في الايات. هنتكلم عن ايه ؟ الحقيقة ان انا يعني
ايه دي الايات بتاعة سيدنا ابراهيم في سورة الانعام وفي كل مكان في القرآن مليانة فوايد كتير اوي. فلقيت ان فيه مشاهد اساسية عشان نلم دماغنا انا عن مشاهد اساسية. المشهد الاول في الايات وده اكتر مشهد يوقفنا الوقتي في الايات. مشهد المجاهدة. مشهد المجاهدة
بطولية اللي سيدنا ابراهيم جاهدها. ووصل لما وصل اليه بسبب هذه المجاهدة. بازن الله. المشهد التاني مشهد ام يعني ايه الهم؟ في همدوح وهم مذموم. هقول لك دلوقتي يعني ايه مشهد الهم. المشهد التالت. مشهد الطموح يا
شباب مشهد الطموح يا جماعة. مصيبة التوقف. الاخ يدرس كتاب ويقف عليه. الاخت تحضر لها شهر شهرين دروسه تقف على كده. الاخ مصيبة التوقف مشهد الطموح يا اخوانا. مشهد ان سيدنا ابراهيم ما كانش بيقنع باي مستوى يوصل له
كل ما يوصل لمستوى عايز اللي بعده. عايز اللي بعده ما بيقفش ابدا. ليه؟ هنعرف الوقتي ليه؟ المشهد الرابع مشهد الذاتي يعني ايه مشهد الذاتية؟ يعني ايه؟ يعني ان سيدنا ابراهيم كان في الموقف ده لوحده ما كانش معه زوجة صالحة متجوزة
ما كانش لسه فيه ما كانش معه طلبة يساعدوه. ما كانش معه صحبة صالحة. سيدنا ابراهيم عمل ايه في الايات دي؟ المشهد الخامس مشهد في الدعوة يعني ايه مشهد الدعوة؟ هنتكلم دلوقتي عن اول جولة في حياة سيدنا ابراهيم. اول جولة سيدنا ابراهيم عملها في الواقع
وعمل الجولة دي امتى؟ وعمل فيها ايه؟ وجاب القوة الرهيبة دي منين؟ وهل لو سيدنا ابراهيم ما كانش تدبر في الكون وما كانش وقف الوقفة البطولية الجهادية بتاعته دي كان قدر يواجه الواقعة بالقوة دي. الاية اربعة وسبعين سيدنا ابراهيم بيقول لابوه
تتخذوا اصناما الهة بس كده. انما في الاية تمانين سيدنا ابراهيم لامم الدنيا كلها حواليه. وواقف في وش الدنيا كلها وبيجهر بكلمة الحق في وش الدنيا كلها. وبيقول لهم كيف اخاف لو الدنيا كلها وقفت في وشي انا مش هاخاف. في اية اربعة
اسماعيل اشتغل في الدعوة يا جماعة. وفي اية تمانين اشتغل في الدعوة. ولكن شتان ما بين البطولة بتاعة اية تمانين وما بين الدعوة بتاعة اية اربعة وسبعين. الفرق ما بين الاتنين ايه ؟ الفرق ما بين الاتنين الفترة اللي سيدنا ابراهيم تدبر فيها في الكون
شكرا لسيدنا ابراهيم جاهد فيها من اجل الوصول الى الله. يبقى اذا المعنى اللي قلناه في الاول كل ساعة هتقضيها في المجاهدة عشان قلبك ساعة ما هتنزل الواقع هتعرف هي فرقت معك قد ايه. كل ليلة هتقوميها. كل خاتمة هتختمها. كل جلسة ضحى هتقعد
خدها كل درس هتحضريه. كل عمل ايماني هتعمله. كل اية هتجاهد فيها وتفضل ترددها. كل درس علمي هتحضره طريق يوم ما تنزل الواقع وتشتغل في الدعوة هتعرف هيفرق معك قد ايه. زي الفرق اللي فرقته معه اللي فرق مع سيدنا
لما وقف من اجل التدبر في الكون واحد هيقول هو سيدنا ابراهيم كان بيتدبر في الكون ولا في قول ان هو كان واقف بيدعو قومه انا مختار القول بتاع امام المفسرين الامام الطبري وبتاع حامل لواء العلم يوم القيامة سيدنا معاذ ابن جبل وبتاع كثير من المفسرين
ان سيدنا ابراهيم كان متدبرا كان يجاهد من اجل التدبر. كان يجاهد من اجل الوصول الى جلال الله وعظمة الله من كون الله سبحانه وتعالى الحقيقة لسة فيه مشاهد تاني يا جماعة فيه مشهد النقلات. يعني ايه مشهد النقلات؟ هنتكلم الوقتي
فلما رأى القمر بازغا قال هذا ربي فلما افلا قال لان لم يأتني ربي لاكونن من القوم الضالين. ده ما ينفعش. القمر ده ما ينفعش. يعني ايه النقلات؟ يعني كل ما هتبص على سيدنا ابراهيم من اية لاية هتلاقيه نقل نقلة. سيدنا ابراهيم كان
كلها نقلات يا جماعة. فيه اخ بيطلع روحك عشان ينقل نقلة. فيه اخ بيطلع روحك عشان يطبق السنة. فيه اخت طلع عنين الداعيات الى الله والدعاء الى الله. عشان تقدر تقوم ليل. فيه اخ مرهق معنت. لكل اللي بيحاول
يوجهه لكل اللي بيحاول انه يربيه. لكل اللي بيحاول انه يوعظه. في اخ مرهق على ما ينقل نقلة في دينه. على ما يسيب المعصية اللي غرس فيها. على ما يقتنع بفكر العبادة. على ما قلبه يعتنق فكر الاستعداد لرمضان. على ما يبدأ يسبت ورد عبادة
على على على على ما يقبل الصحبة الصالحة اللي حواليه. على ما يبدأ يطلب علم بيطلع روح اللي بيربيه. بيطلع عينين اللي بيوجهه انما فيه انسان بينقل يا جماعة بكل سهولة. هنتكلم عن مشهد النقلة وهنتكلم عن مشهد الانوار. الانوار المهولة اللي ربنا نزلها
على قلب سيدنا ابراهيم يعني الحقيقة الايات مشاهد كتير اوي انا ما اعرفش هنقدر نتكلم عن ايه من هزه الايات؟ هنقدر نقف مع ايه من هزه الايات ما اعرفش ولكن الطلب اللي انا بطلبكم بطلبه منكم يا اخواني الايات دي كافية لتغيير حياة اي انسان هيفهمها. الايات دي
الايات اللي ربنا بيوصف لك فيها بداية سيدنا ابراهيم. البداية بتاعته. يعني دايما لما يقول لك مسلا النجم الفلاني فلما يكلمك عن الفارست دايز بتاعة النجم الفلاني. الكل يركز. يا ترى فلان دا بدايته كانت ايه؟ يا ترى ايه العمل اللي عمله في الاول
انزار الدنيا ليه ؟ يا ترى ده وهو صغير كان ايه ؟ يا ترى دايما الناس يا جماعة دايما لو جبنا مسلا شيخ من المشايخ الكبار او عالم بالعلماء الشيخ الالباني الله يرحمه وقلنا هنعمل حوار معه يكلمنا عن ايامه الاولى. كان بيطلب علم ازاي؟ ازاي صدره انشرح للعلم؟ ايه البداية
يقينا كل بطولة وراها بداية قوية جدا. ربنا جايب لنا بداية سيدنا ابراهيم الفارس تنايس. الايام الاولى الايام الاولى وسيدنا ابراهيم لسة يا جماعة لسة ما بقاش خليل الرحمن قدام الدنيا. سيدنا ابراهيم لسة ما بناش
الكعبة. سيدنا ابراهيم لسة ما لفش الدنيا. سيدنا ابراهيم لسة عايز يوصل لربنا. عشان كده باقول لكم الايات دي غيرت حياتي ليه لان الايات دي قدوة لنا. قدوة لنا ليه؟ ربنا بيقول لك البداية اهي. عايز تبدأ صح شف البداية الصح. شكلها ايه؟ شف اللي عايز
يوصل لربنا بيبدأ بداية شكلها ايه ؟ هنتعلم البداية السليمة في العلاقة مع الله. هنتعلم ضربة البدء في التربية من الايات اللي احنا بنتكلم فيها هنتكلم الاول عن مشهد المجاهدة. ايه مشهد المجاهدة ده؟ ركز معي الاول من اول اية اربعة وسبعين كده
قال ابراهيم لابيه ازر واذ لما تسمع كلمة از في كلمة في قصة من قصص الانبياء او الصالحين اعرف ان دي اعظم مشاهد في الصالحين. لما ربنا يقول لك اذ انتبذت من اهلها. اذ جاءها المرسلون. لما تسمع كلمة اذ دي اعرف ان المشهد اللي جاي ده
ان بالزبط كده واحد عاش سيدنا ابراهيم عاش مسلا حوالي مية وخمسين سنة عليه السلام لما ربنا لما الايات تلتقط لك عدة مشاهد من المية وخمسين سنة وتجيبها لك معناها ان دي اعظم مشاهد في المية وخمسين سنة. لما السيدة مريم تعيش المدة اللي عاشتها
والايات تلتقط مشهدين معينين. اعرف ان دول اعظم مشهدين في حياتك. يمكن ده المشهد اللي ربنا رضا عن ده فيه يمكن ده المشهد اللي ربنا اصطفى ده او اختاره فيه. يا ترى اعظم مشهد في حياتك ايه؟ يا ترى اللحظة اللي ربنا رضى عنك فيها كانت امتى؟ وجت ولا
يا ترى اللحظة او العمل اللي ربنا هيختارك بسببه جه ولا لأ؟ يا ترى العمل اللي هيدخلك الجنة عملتيه ولا لأ يا ترى لو احنا قلنا اذ وحبينا نتكلم عنك او عنك هنلاقي اعمال نقولها ولا لأ. لما نسمع كلمة اذ اعظم مشاهد في حياتك
هزه الشخصية اللي ربنا بيتكلم عنها. يا اخوانا ربنا بعت مية اربعة وعشرين الف نبي ورسول. وكل نبي ورسول منهم له صحابة وصحابة صحابة وسلف. انا عايز اقول لكم ان لما ربنا يتكلم القدر اللي اتكلمه في القرآن عن بطولات الصالحين. معناه ان ربنا اختار من ملايين المشاهد
بطولية الايمانية في الحياة اختار مشاهد معينة. عشان كده لما تشوف المشاهد دي ركز كويس اوي لان دي اعظم مشاهد البطولية ايمانية اتعملت في الحياة. واذ قال ابراهيم لابيه ازر اتتخذ اصناما الهة! انتم مجانين! قلة
انتم بتعملوه ده! فيه شاب بيمشي في الشارع يا جماعة! لما يشوف المتبرجات لما يشوف اللوحات اللي معلق عليها صور التبرج! لما يشوف الفساد يبقى هيموت عليه. انا شايف اغراء مبين. انا شايف اغراء مبين. انما سيدنا
بيقول اني اراك وقومك فيه ضلال مبين. انك انت تشوف صح. انك ما تتفتنش بالواقع. سيدنا ابراهيم كان ممكن يبص الواقع اللي حواليه ويقول لك انا عايز اجاهد نفسي لا ده سيدنا ابراهيم بص للواقع على انه واقع مجانين اللي
بيعملوه ده جنون. ليه؟ اني اراك وقومك في ضلال مبين. انك انت ما تشوفش التبرج اغراء. انك انت ما تشوفيش الفتن اغراء انك انت تشوف المعصية على قبحها الحقيقي. وكذلك نري ابراهيم. انا عايزك تركز في كلمة اني
ايه اراك وكذلك نري. فلما جن عليه الليل رأى فلما رأى الشمس امس فلما رأى القمر فلما رأى انا عايزك تركز على كلمة رأى دي. رأى دي يعني ربنا وراها يا جماعة. ان
ربنا يوريك انك انت تخرج الليلة تبص في السما ربنا يوريك السما. انت كل مرة كنت بتنظر لها بعينيك انما ان ربنا يبقى بصرك الذي تبصر به. ان ربنا يأذى انك انك تشوف الجلالة اللي فيها. الافتقار يا جماعة. انه
ربنا يفتح على سمعك وعلى بصرك وعلى قلبك فتشوف فتشوف احيانا الواحد يتدبر في سورة يحس ان هو قلبه هيتخلع تعدي الايام ييجي يبص لها يحس ان هو مش شايف حاجة فيها. يقول سبحان الله! في يوم من الايام ربنا كان موري لواحد. شف الرؤية اتسحبت من
ليه؟ وكذلك نري اي كما اريناه الباطل باطلا. اني اراك وقومك في ضلال مبين. كما اريناه الباطل باطلا سنريه الحق حقا. هنوري ابراهيم. ربنا هيوري ابراهيم الحقيقة. ربنا هيوري ابراهيم الطريق السليم
حاسس انك تايه ؟ حاسة انك انت حيرانة. حاسس انك انت مشتت يا جماعة. اللي هيعرف ربنا الشتات هينتهي من حياته وكذلك نري ابراهيم ملكوت السماوات والارض. الله اكبر. الكلمة نفسها اتحرك
قلبك ملكوت السماوات والارض. هو ايه الملكوت اللي حوالينا في السما والارض ده؟ فكرت انك انت تبص فيه قبل كده؟ فكرت انك تقف وتتدبر وتفكر قبل كده. ربنا لما اراد انه يوصل ابراهيم لليقين. وصله لليقين من عبادة التدبر في خلق الله. التدبر
في خلق الله هي العبادة اللي ربنا اهل بها الانبياء. لما ربنا اراد انه يأهل ابراهيم التدبر هو اللي خلى النبي نبي يا جماعة من العبادات الخطيرة اللي احنا مقصرين فيها اوي. من العبادات اللي تقلب حياة اي انسان هيركز فيها عبادة التدبر في خلق
زي ما النبي عليه الصلاة والسلام قال ويل لمن قرأها ولم يتفكر فيها. القضية مش انك انت قريت الايات. القضية مش انك بصيت للسما والشمس والقمر مين اللي فكر يا جماعة؟ مين اللي فكر السيدة ام سلمة تقول وكان رسول الله صلى الله عليه وسلم كلما
خرج من بيتي نظر الى السماء. النبي على طول كان بيبص في السما. الصحابة نفسهم لاحظوها. قالوا وكان كثيرا ما انظروا للسماء. سيدنا ابن عباس مات مرة عند ام المؤمنين ميمونة يراقب قيام النبي عليه الصلاة والسلام. قال لك النبي لما استيقز لقيام الليل نزر الى السماء
ثم قرأ ان في خلق السماوات والارض. النبي عليه الصلاة والسلام بينشط نفسه لقيام الليل بالتدبر في خلق الله. السيدة عائشة بيقولوا لها ايه اعجب حاجة شفتيها من النبي عليه الصلاة والسلام. اعجب حاجة شفتها ايه ؟ موقف بطولي في القتال في سبيل الله. ولا موقف بطولي في الدعوة الى الله
ولا اعجب حاجة قالت لهم اعجب حاجة الليلة اللي نزل فيها قول الله ان في خلق السماوات والارض ارض واختلاف الليل والنهار. لايات لاولي الالباب حين يذكرون الله قياما وقعودا وعلى جنوبهم ويتفكرون في خلق السماء
والارض ويتفكرون في خلق السماوات والارض. ربنا ما خلقت هذا باطلا. سبحانك! فقنا عذاب النار. قالت لهم الليلة اللي النبي عليه الصلاة والسلام نزل الايات دي عليه فيها. النبي فيه وقف يصلي وسابني بعد ما جلدي مس جلده سابني سابني في اكتر لحزة ممكن يعني الزوج اللي بيحب زوجته
ويبقى عايز يبقى جنب زوجته فيها. سبني وقف يصلي قعد يعيط. لحد ما لحيته اتبلت. وبعد كده سدره اتبل. وبعد كده الدموع بدأت للارض وقعد يركع ويعيط ويسجد ويعيط. عليه الصلاة والسلام. بعد كده نام. الدقايق اللي كان بينام
قبل الفجر نام نام قعد يعيط وهو نايم. سيدنا بلال جاي يصحيه لقى النبي مش نايم لقى النبي عينيه مغمضة نازلة من عينيه. عليه الصلاة والسلام. قال له ما يبكيك يا رسول الله؟ مش صحاه. قال له انزلت علي الليلة ايات
ويل ويل ويل ايها الملتزمين والملتزمات لمن قرأها لمن قرأها لمن قرأها ولم يتفكر فيها. يا يا ويله اللي هيقرا الايات من غير ما يفكر ويعيش معها. يا ويله اللي هيبص في السما والارض وما
يا ويله اللي الشمس مش هتوصله لربنا. يا ويله اللي النجوم والمجرات والارض والعشرين نوع كائن حي اللي على وجه الارض مش هيوصله لربنا. يا ويله اللي هيبص في المراية بدل ما يفكر في اعجاز ربنا في خلقه
يقعد يفكر في شكله ويفكر فيه هو وسيم ولا لأ ولا يا ويله ويل لمن قرأها ولم يتفكر فيها لما ربنا اراد انه يوصل ابراهيم لليقين دخله من باب التدبر في خلق الله. وكذلك نري ابراهيم
ملكوت السماوات والارض. وليكون من الموقنين. الله اكبر. عرفتم تقولوا ايه يا جماعة؟ عرفتم ليه الشباب شاكك في ربنا؟ عرفتم ليه الشباب صدورهم مليانة شكوك في وجود الله؟ والعياذ بالله. عرفتم
ليه ؟ كل شوية تقابل واحد ولا يجي لي واحد ده انا لي قريب دخل على النت ودخل على مواقع الملحدين وبقى عنده شبهات عرفتوا ليه يا جماعة؟ ليه ما فيش وليكون من الموقنين؟ لان ما حدش بيبص يا اخواننا ما حدش بيفكر يا جماعة
ما حدش بيتدبر لا انسى مرة وانا في سنة تانية كلية وقلت انا عايز اوصل لايمان حقيقي يعني مش ايمان كده لان الواحد طلع مسلم اوي اوي اوي. فدخلت معرض كتاب لقيت كتب لاكبر دار شيوعية بتوزع كتب الالحاد في العالم
فلقيت كتاب كده اسمه البيولوجي كالكلوك. كتاب الساعة البيولوجية بالانجليزي. فقلت اجيب الكتاب بصراحة ما اكدبش عليكم. انا كنت بدفع الفلوس وايدي بترتعش. وكنت بمسك الكتاب وايدي بترتعش. ليه؟ خايف. ايماني ضعيف. احسن يقولوا لي شبهة
على قلبي ولا حاجة. فتحت الكتاب يا جماعة ما انساش والله العزيم اول صفحة اذكر اول صفحة وقمت قافل الكتاب وقعدت اضحك. اه يا شوية مجانين. هو ده اللي انتم بتضلوا العالم به. اول سؤال في الكتاب. كان اول فصل فيه
قالوا سؤال حير الاطباء. لو دخل ميكروب محتاج يتكبر الاف المرات تحت الميكروسكوب. عشان يتشاف لو دخل في دم الام جهاز المناعة كله بيتقلب. جهاز المناعة بيعمل حرب مهولة عليك
في حين ان الجنين بيوصل لتلاتة اربعة خمسة ستة كيلو. هو والحاجات اللي حواليه هو بطن الام وده جسم غريب عنها. جيناته غير جيناتها. وجهاز المناعة ما بيحاربوش. وما فيش خلية
ساعة واحدة بتعمل له حاجة ده جهاز المناعة بيقعد يحميه. ليه ده حصل؟ قلت اه يا شوية مجانين هيكون ليه؟ هيكون ليه؟ الميكروب اللي جهاز المناعة كله اتقلب عشانه. ها مين اللي قلب جاز المناعة ليه؟ والجنين ده مين اللي حماه؟ مين اللي حفزه؟ مين اللي رعاه غير
ربنا سبحانه وتعالى حسيت ان الناس دي ما عندهاش حاجة. حسيت ان الناس دي فعلا ما عندهاش اي حاجة. كان فيه كتاب تاني اشتريته برضه معه. كان اسمه علم سلوك الحيوانات والحشرات والطيور. افتكر والكاتب بتاعه كان شيوعي
افتكر انه كان قاعد يتكلم عن حفلة الزفاف كان فصل من الفصول. حفلة الزفاف بتاعة جواز معلش يا جماعة يعني صرصار من صرصار والله العزيم قعد يتجوز والله يا جماعة. يعني واحد مرعب. بيتكلم عن حفلة جواز الصراصير
والصراصير لما بتيجي تحضر والرقصة اللي بتحصل في الحفلة. انا انا بقى مخي هيطير يا جماعة. الناس دي قول الله الذي اعطى كل شيء خلقه ثم هدى. الناس دي ما سمعتش قول الله وما من دابة في الارض. ولا طائر يطير
لا يحيي الا امم امثالكم. الناس دي ما بتشوفش الناس دي ما بتفهمش. سبحان الله العظيم. وكذلك نهي ابراهيم السماوات والارض اللي هيتدبر هيحصل ايه وليكون من الموقنين. هيوصل لليقين الراسخ
الجازم بوجود الله وعظمة الله وقدرة الله وهيؤخذ بقلبه الى الله. سيدنا ابراهيم يا جماعة ودي النقطة الحرجة بقى اللي احنا وصلنا لها. سيدنا ابراهيم يا جماعة حس بحاجة جواه. حس ان الناس دي كلها ضايعة
ابراهيم شاف نور ان الناس دي ضايعة. وشاف نور ان الكون ده عظيم. سيدنا ابراهيم في جواه عمل ايه ؟ فلما جن عليه الليل رأى كوكبا، عمل ايه ؟ الناس ركز معي. ساب الناس وفضل ماشي. ماشي. ماشي. لحد ما راح في مكان كله ضلمة
لحد ما لفوا الظلام من كل ناحية جنة عليه. يعني لفه الظلام كما يلف الرحم الجنين يعني بقى كل اللي حواليه ضلمة ، ما فيش معه مخلوق ووقف ما خدش معه اي حاجة. ما رجعش البيت بتاعه
سيدنا ابراهيم فضل واقف في المكان ده. بص للكوكب لحد ما طلع وغاب. بعد كده ما رضاش يروح. بص للقمر لحد غاب القمر بيغيب يا جماعة على جلسة الضحى نهاية جلسة الضحى. ما رضاش يروح ولا ياكل ولا يشرب. بص للشمس لحد ما غاب
والايات ما بتقولكش ان سيدنا ابراهيم بدأ هنا. ده سيدنا ابراهيم الله اعلم وهو بادئ من امتى ؟ ولكن الايات بتقول لك انه قعد اربعة وعشرين ساعة لرضيا ياكل ولا راضي يشرب ولا راضي ينام موقف حياته موقف حياته
على الوصول الى الله. فلما جن عليه الليل لما الزلام لفه من كل ناحية. سيدنا ابراهيم لما ربنا ادى له نور وقف سيدنا ابراهيم في الف واحد ممكن في الكرة الارضية وقتها
بص للاصنام كده وقال ايه شوية المجانين اللي قاعدين يعبدوا اوثان دي! وبعد كده مراته نادت له ولا مراته قالت له تعال اما نتفسح ولا ولا ولا جا له تجارة ولا جا له شغلانة ولا جا له فسحة فقام سايب ده. اوعى لما ربنا يديك نور
ما تقفش عشانه. سيدنا ابراهيم لما ربنا ادى له النور وقف عشان النور يرسخ ويزيد. كم مرة ربنا اداك في قلبك نور انك بتحب القرآن وضيعته واتشغلت عنه. كم مرة خرجت من رمضان هتموتي عشان قيام الليل؟ واتشغلت
عن قيام الليل وراح النور. كم مرة ربنا اداك نور وانت ضيعته؟ كم مرة ربنا اداك نور وانت ما رضيتش تقف عشانه؟ سبحان الله عظيم يا جماعة. كم مرة ضيعنا انوار ربنا اداها لنا؟ سيدنا ابراهيم لما ربنا ادى له النور يعني انت دلوقتي ممكن تكون قاعد هتتجنن عشان رمضان
انا عايز استعد في رجب وشعبان. ده نور ربنا اداه لك. اوعى تنشغل عنه بحاجة. اوعي تتشغلي عن النور اللي ربنا اداه لك بحاجة. ساعات الواحد يبص في القرآن كده ايه ده! هو الواحد آآ الواحد ازاي مفرط في القرآن وما هوش عايش معه على طول! ده نور
او ما اتبعتوش انك انت وقفت عشانه هيروح منك وهيضيع منك. فلما جن عليه عليه عليه لوحده سيدنا ابراهيم ما كنش معه حد يا جماعة. وده مشهد الذاتية. ولكن صمم انه يكافح عشان يوصل لربنا سبحانه وتعالى
ما كانش فيه حد معه ولكن مصمم انه يكافح. جن عليه الليل. يعني ما كانش حد معه. ده مشهد الهم يا اخوانا بصوا يا شباب فيه واحد الدين ما هوش قضية من قضايا حياته. قضيته الدنيا اللبس. وفيه واحد الدين عنده قضية من ضمن القضايا. يعني
انه يبقى في الدنيا ناجح وفي الدين ناجح. وفي واحد الدين عنده القضية الاولى في حياته. وفي واحد الدين عنده القضية الوحيدة في حياته. ده سيدنا ابراهيم. الدين قضيته الاولى والوحيدة في حياته. قضية الهم يا جماعة. انتم عارفين
عارفين ليه نفس الشمس اللي سيدنا ابراهيم بص فيها انت لما بصيت فيها ما وصلتش لوجهت وجهي عارف ليه؟ لانه كان بيبص بهم هم الوصول الى الله. اقرأ القرآن بهم الوصول الى الله. وشف هتخرج منه بايه. اسمع درس بهم الوصول الى الله
وشف هتخرج منه بايه. تدبر في الخلق بهم الوصول الى الله. وشف هتوصل ايه. القضية قضية ان الفتح على قدر الهم يا جماعة الفاتحة على قدر الهم. سيدنا ابراهيم قصر همه على مراد الله. وكسر همه على الوصول الى الله
يعني سبحان الله العظيم الايات ربنا بيقول لك فلما جن عليه الليل رأى لما الظلام شد قوي النور جه رأى لما المجاهدة زادت اوي الفتح جه ماذا لو غابت المجاهدة. اهم معنى الواحد بيتكلم في الايات دي عشانه الليلة. لو ما رضيتوش انكم تجاهدوم عشان رمضان. لو ما رضاناش
احنا نروح الليلة نمسك المصحف ونقاتل في الصلاة عشان الايات دي تدخل في قلوبنا. شف الحديث المرعب عن النبي عليه الصلاة والسلام حديس ضياع الايمان. ازاي الايمان بيضيع؟ ازاي الملتزمين بينتكسوا؟ ازاي الملتزمات بيضيعم وبيدوبوا
حديس حزيفة رضي الله عنه حدثنا رسول الله صلى الله عليه وسلم عن الامانة انها تنزل في جذر بالرجال بيقول لك تنزل الامانة في جذر قلوب الرجال. ثم علموا من القرآن ثم علموا من السنة
ثم حدثنا رسول الله صلى الله عليه وسلم عن رفعها. ازاي الدين بيترفع من القلب؟ فقال النبي صلى الله عليه وسلم ينام الرجل النوم. ينام الاخ النوم. تنام الاخت النومة
يا اللي ليلك نهارك نايم. يا اللي نمت لحد الوقتي ميت مرة. ينام الرجل النوم فتقبض قل امانة من قلبه فيظل اثرها مثل الوقت. ثم ينام النوم فتقبض اي الامانة من قلبه. فيظل اثرها مثل المجل. كجمر
دحرشته على رجلك فنفض فتراه منتبرا وليس فيه شيء. فهمتم؟ ولا ما فهمتوش المعنى؟ النبي بيقول لك ازاي الدين بيتسحب من القلب. بيقول لك ازاي يبقى عندك دين وفجأة تلاقي دينك راح. وليس فيه شيء. ملتزم شكله من
مرة ملتزم منتقبة شكلها من برة منتقبة وليس فيه شيء من جوة فارغ. بيقول لك ينام الرجل النوم يعني يغفل طفلة. يعني الاخ ينتكس. يعني الاخ يتشغل عن الدين بتاعه شوية. فتقبض الامانة من قلبه. وهو في الفضل
اللي لعب فيها دي تترفع الدين من قلبه. فيظل اثرها مثل الوقت الوقت اللي هو ايه؟ لما البلحة بتبدأ وهي نية نقطة فيها تستوي نقطة واحدة. يقول لك ده ايه؟ ده ده الوقت النقطة دي دلوقتي يعني ايه؟ يعني القلب يبقى
ما عدش فيه غير نقطة خير واحدة. نقطة خير هي اللي فاضلة. ثم ينام النوم بدل ما يكافح عشان الدين يرجع بدل ما تكافح حزين الايمان يرجع لقلبها تاني. بدل ما يحاول انه ينقز الايمان قبل ما يضيع الايمان. قبل ما
الضحى تروح منه وما يزعلش. والفجر يروح منه وما يزعلش. وقيام الليل يروح منه وما يزعلش. ويبقى منزر على الفاضي. ثم نام النوم هيظل يلعب تاني في الدين ويغفل تاني وينشغل بالدنيا تاني. فتقبض الامانة من قلبه. فيظل اثرها
المجل عارفين البربوءة البربوقة اللي بتطلع في الجلد بربوءة من جواها ما فيش حاجة. فالنبي بيقول لك زي جمرة دحرجت على رجلين واحد. فالجمرة بربأة رجليه. فنفض فتراه منتبرا. الرجلين اتنفخت. البرابيء اتنفخت
ليس فيه شيء. يبقى منظر من برة وبس. طالع له دقن. نازل على وشها نقاب. ولكن ما فيش حقيقة جوانا ما فيش دين وليس فيه شيء. ماذا لو ضاعت المجاهدة؟ ماذا؟ لو ضاعت المجاهدة النبي عليه الصلاة والسلام جا له اسيد بن حضير
قال له يا رسول الله انا كنت باخسر لي قيام ليل بسورة البقرة امبارح. وانا باصلي يا رسول الله والفرس بتاعي مربوط وابني يحيى نايم جنبه لقيت الفرس بدأ يهيج. النبي عليه الصلاة والسلام ها اقرأ ابن حضير. اوعى تكون وقفت. اوعى تكون بطلت. قال له يا رسول الله فسكت شوية لحد ما الفرس
سكت وقمت راجع قاري تاني. فالفرس بدأ ييجي تاني. النبي عليه الصلاة والسلام قال له اقرأ ابن حزير. اقرأ ابن حزير. اوعى تكون وقفت اوعى تكون بطال قال له فخفت على يحيى فتركت القراءة يا رسول الله. النبي قال له اتدري ما هزا؟ انت عارف ايه اللي حصل ده
ها قال له فنظرت في السماء فازا ظل وفيها امسال السرج سحابة كده فيها شوية ايه مصابيح النبي قال له انت عارف ده ايه ؟ انت عارف اللي انت ضيعته من ايديك ده ايه ؟ انت عارف الفتح اللي كان هييجي لو كملت ايه ؟ قال له
تدري ما هذا؟ تلك الملائكة تنزلت لقرائتك ولو اكملت لاصبحت يراها ناس لا تستتر منهم. احيانا الاخ بيزهق والفتح لسة عليه لحزة احيانا الاخ بيفطر والفتح خلاص هيتنزل. النبي بيقول له اقرأ يا ابن حذيفة اوعى تكون وقفت. انما عرف انها الملايكة. النبي قال
انت لو تعرف الفتوحات اللي مستنياك في الطريق مش هتقف. ولكن مين اللي يعرف ان الفاتحة على قدر المجاهدة يا جماعة؟ مين اللي يعرف كلام المشهد الاولاني مشهد المجاهدة. مشهد سيدنا ابراهيم. اول حاجة عملها سيدنا ابراهيم. انه وقف حياته لما النور جه
وقف حياته فلما جن عليه الليل راح عشان يشوف هزا النور. تاني بطولة عملها سيدنا ابراهيم انه ما اتشغلش عن هزا النور اي شيء يعني ربنا بيقول لك في الايات فلما جن عليه الليل رأى كوكبا. الاية اللي بعدها فلما رأى القمر فورا الاية اللي
فلما رأى الشمس فورا يعني سيدنا ابراهيم ما كانش يبص للكوكب ويستريح شوية. ما كانش يبص ما اتشغلش بحاجة. ما سابش اي حاجة تشغله ما سابش اي حاجة تضيع النور ده منه. الحاجة التالتة يا جماعة ودي النقطة الخطيرة جدا
ان سيدنا ابراهيم ما وقفش عند مستوى معين. ان سيدنا ابراهيم ما قنعش بحاجة وصل لها. يعني كان ممكن سيدنا ابراهيم يدبر ويقول خلاص انا كده حسيت ان انا زي ما كلنا بيحصل لنا تروح جلسة تدبر في الخلق فتحس بشوية ايمانيات او تقرا شوية قرآن فتحس بشوية
فخلاص فتسيب التدبر او تسيب التلاوة. سيدنا ابراهيم كمل. ما رضاش يقف يا جماعة. ده اللي احنا بنسميه. هم الزيادة زيادة او الطموح الايماني او مشهد الطموح الايماني عند سيدنا ابراهيم عليه السلام. مشهد انت عارف انت ليه بتقف انت عارف
انت ليه ما بتكملش ؟ انت عارف انت ليه لما بتتعب شوية او تصلي شوية عارف انت ليه بتقف ؟ لانك انت ما عندكش طموح. ما انتش حدد هدفك ووجيتك في الدين. سيدنا ابراهيم لم يكن يتوقف عليه السلام. كل ما ربنا يدي له نور
يفكر في النور اللي بعده. ويجاهد في النور اللي بعده. ده اللي احنا بنسميه هم الطموح او هم الزيادة في الدين. او هم عارفين سيدنا موسى لما بيقول واذ قال موسى لفتاه لا ابرح حتى ابلغ مجمع البحرين او امضي ايه او امضي ايه
الحقبة فوق التمانين سنة. يعني حقب ديت وفيه ناس قالوا الحقب دي الاف السنين. سيدنا موسى عمره ما يعيش العمر ده سيدنا موسى كان عنده تمانين ستين سنة في الوقت ده اصلا. امال سيدنا موسى ايه ان طموح المؤمن اعلى من عمره ان طموح المؤمن اعلى من حياته. انك لو خدت
الف سنة تعبد ربنا مش هتكفي انك انت تشبع من عبادة ربنا سبحانه وتعالى الحمد لله وكفى وصلاة وسلاما على عباده الذين اصطفى. اللهم لك الحمد كله ولك الملك كله وبيدك الخير كله واليك يرجع
الامر كله. اللهم صل على عبدك ونبيك محمد صلى الله عليه وسلم. في الاولين والاخرين والملأ الاعلى الى يوم الدين. اما بعد فلما جن عليه الليل رأى كوكبا قال هذا ربي ينفع الكوكب ده يبقى ربنا يعني يعني سيدنا ابراهيم ده يعني لا يمكن ده يبقى كده
فلما افل قال لا احب الافلين. ده اول نور يا جماعة حصل من التدبر في خلق الله. نور خروج المخلوق من القلب لان كل المخلوقات بتقفل يا اخواننا. لا احب يعني ايه ؟ ما ينفعش يا ربي ما احبوش. يعني اول علاقة بين العبد وبين الله لازم تبقى حب الله. لازم
تبقى حب ربنا سبحانه وتعالى. فلما رأى القمر بازغا قال هذا ربي. فلما افل قال لان لم يهدني ربي لاكونن من القوم الضالين نور تعلق القلب بالله. يبقى اول نور دخل القلب نور خروج المخلوق من القلب. تاني نور نور
دخول التعلق بالله في القلب. وما دام الافتقار جه يبقى الفتح جاي. ما دام التوسل والتضرع الى الله جه. يبقى فتحي جاي عشان كده بعدها على طول فلما رأى الشمس بازغة قال هذا ربي هذا اكبر. فلما افلت قال يا
اني بريء مما تشركون. اني وجهت وجهي للذي فطر السماوات والارض. يعني ايه قال يا قومي يا جماعة سيدنا ابراهيم دي فكرة النقلات بقى. فكرة ان سيدنا ابراهيم كان بيتدبر لنفسه في الكون. نقل نقلة وبقى نزل
تكلم الناس عن ربنا ان انت حياتك تبقى نقلات. ساعات تلاقي واحد ملتزم ييجي ويفضل معنا كده زي ما هو ما بينقلش. المفروض ان انت انت عامل زي العربية بتنقل. يعني شوية انت جيت تسمع دروس. شوية بتنقل وتبدأ تحفز قرآن. شوية بتنقل وتبدأ تطلب علم. شوية بتنقل
تبدأ تشتغل في الدعوة الى الله. شوية بتنقل وتقف على ثغر من الثغور. فيه ناس ما بتنقلش يا جماعة. سيدنا ابراهيم نقل في الدعوة الى الله لما نزل في الدعوة الى الله نزل نزلة بطولية وقف في وش قومه كلهم ولم يخاف. قلنا ليه يا جماعة؟ قلنا ليه؟ اللي اتربى غير اللي ما
اللي خد فترة يعيش فيها مع قلبه ويتدبر فيها في الكون غير اللي ما اترباش. يا جماعة يا اخوانا يعني لما غلام الاخدود اتربى على ايد الراهب. لما نزل الواقع وقف في وش الدنيا كلها. ووقف في وش الملك
وربنا غير الواقع كله على ايديه. ليه ؟ لانه اتربى قبل ما ينزل. لما خالد ابن الوليد اتربى على ايد النبي عليه الصلاة والسلام. قبل ما يقود في مؤتة مسك تسع سيوف اتكسروا في ايده وايده ما اتكسرتش. ليه ؟ لانه اتربى قبل ما ينزل. اللي اتربى غير اللي ما اترباش. عشان كده
واحد من الصحابة بعد موت النبي عليه الصلاة والسلام بيقول ان كان رسول الله ايام ما النبي عليه الصلاة والسلام ايام ما المربي كان عايش ايام فكان لنا مربي ان كان رسول الله صلى الله عليه وسلم ليحدثنا عن الصدقة المربي بيكلم الطلبة عن عبادة من العبادات
اللي هي الصدقة. فالطلب سخن فيقوم احدنا فيذهب الى الجبل فيحتطب. وثم يبيع الحطب بمد من تمر ثم يتصدق به. يعني ممكن صحابي مش لاقي ياكل يسمع المربي بيتكلم عن الصدقة
يروح يحتطب عشان يجيب تمر يتصدق به. مش تمر ياكل منه. فالصحابي بيقول لك وان لاحدهم يوم لمئة الف مد. كان بيدور على جنيه يتصدق به. النهاردة معه ميت الف جنيه
لا يجود منها بشيء. قصدي الصحابي ايه ؟ قصده ان لما المربي بيبقى موجود بيبقى فيه حماس تاني يا اخوانا لما بيغيب المربي بيغيب الحماس للدين. يبقى انت النبي عليه الصلاة والسلام قعد تلات سنين في دار الارقم مع حوالي عشرين صحابي. عارفين يعني ايه حوالي عشرين
صحابي يعني اقل من ورشة. يعني يعني اصغر ورشة في المسجد مسلا ده العدد اللي كان بيقوم الليل مع النبي عليه الصلاة والسلام في دار الارقم استخرج منهم خلفاء العالم. خرج منهم الناس اللي فتحت العالم ليه؟ لان التربية بتخرج رجالة زي ما قلت لكم. الكهف
خرج فابعثوا احدكم خرج البعث. خرج رجالة البعث في الواقع. عايزين نتربى الفترة الجاية دي يا اخواننا. عايزين نتربى عايزين نتربى عشان بعد رمضان لما ننزل الواقع ننزل صح. عايزين يا اخوانا نتضلع من القرآن الكريم. عايزين نتضلع من نور القرآن
عايزين يا اخوانا المعاني بتاعة التدبر في الخلق دي تدخل في قلوبنا. عايزين سيدنا ابراهيم بص في القمر والشمس خرج بوجهت وجهي. انت امتى اخرج بهذا المقام وامتى قلبك هيبقى وجهته هي ربنا سبحانه وتعالى؟ امتى هيبقى عندك قصر للهم على مراد الله؟ امتى هيبقى عندك
توحيد للعزم على الوصول الى الله. امتى هيبقى عندك توحيد الوجه على الله؟ امتى؟ يعني لا انسى مرة من المرات وانا طالب يعني يمكن الرؤية دي قلتها لبعض اخواني قبل كده. يعني وانا طالب شفت النبي عليه الصلاة والسلام واقف على ارض كده على مدخل ارض كده
والارض يعني طريق رهيب. يعني لما بصيت في الارض ديت يعني منزر يفزع. لا يمكن حد يدخل الارض دي ويخرج منها سليم انت عارف لما تشوف طريق الاف الكيلو مترات جوة صحراء قاتلة موحشة. مين اللي يعرف يعدي الطريق ده من غير ما يموت! لا يمكن
والنبي عليه الصلاة والسلام واقف على باب الطريق مانع ان اي حد يدخل ممنوع حد يعدي. فلقيت شاحنتين كبار جدا شاحنتين كده الشاحنات المقطورات الكبيرة قوي ديت شاحنة سيئة سيدنا ابراهيم وشاحنة سيئها سيدنا موسى عليهم السلام. فقاموا جايين واقفين
فانا فاكر يعني بصيت كده للنبي عليه الصلاة والسلام في الرؤيا النبي مانع ان اي حد يعدي من الطريق ده. فانا باصص يعني النبي هيأذن لهم ولا ايه؟ فالنبي اذن لهم
عدوا وفعلا الطريق ده لا يمكن حد هيعرف يعدي فيه من غير ما يهلك الا بازن الله حد معه شاحنة بالمنزر ده فيعني عايز افهم النبي عليه الصلاة والسلام اذن لهم ليه ؟ فالنبي قال كلمة كده لا اذكر بالظبط هي ايه ؟ بس يعني معناها يعني ايه ؟ آآ آآ يعني القضية مش الكلمة
قدر ما القضية المعنى يا جماعة. عارفين الشاحنة دي ايه؟ دي القلب يا اخوانا. القلب القلب الشاحنة قلب اللي ممكن تنزل به الواقع مهما كان الواقع رهيب وتقدر تعدي به. القلب يا جماعة القلب الايات اللي شرحناها دي
اربعة وعشرين ساعة من حياة سيدنا ابراهيم. يعني انت ممكن من الوقت العشاء لبكرة العشاء توصل لو وجهت وجهي اربعة وعشرين ساعة من حياة سيدنا ابراهيم. عارفين ده معناه ايه؟ معناه ان انت طريقك مش طويل. معناه ان المجاهدة بتجيب بتجيب الثمرة بسرعة. يا اخوانا
القمة بنقلة. القومة بنقلة لواحد اتعلم من حياته كده. ان كل مرة هتقوم فيها لله. وعزيمة هتشحز فيها وهتقول انا لازم الاسبوع ده ابقى راجل. انا لازم الاسبوع ده اقاتل في علاقتي بالقرآن. انا لازم الاسبوع
قاعدة اركز في تدبر القرآن. الاسبوع ده هينقلك نقلة في حياتك كلها. القمة بنقلة اربعة وعشرين ساعة نقلت سيدنا ابراهيم لمقام وجهت وجهي. اربعة وعشرين ساعة يا اخوانا. يعني طريقك مش هيطول. يعني مش
هتتعب في طريق المجاهدة. يعني اسرع مما تتخيل لو جاهدت عشان توصل لربنا هتوصل لاعلى المقامات. انا كنت باكلمكم النهاردة ويمكن عارف ان فيه معاني من اللي انا باقولها يعني ممكن تبقى ايه يعني آآ آآ يعني عالية شوية على بعض اخوانا
وبعض اخواتنا انما يا اخوانا هنعلى امتى بقى يا جماعة؟ هنطلع امتى يا اخواننا؟ المعاني المهولة بتاعة قصص الانبياء اللي اتزلزل القلب الحجر دي هنعيشها امتى قصر الهم على مراد الله هتعيشه امتى؟ قصر العزم وتوحيد العزم على الوصول الى الله هتعيشه امتى؟ القلب الشاحنة
القلب اللي تنزل به الواقع الرهيب ده وتخوض به الواقع. ولا يتأثر هييجي امتى ؟ اليقين الصادق في الله هيملأ قلبك امتى ؟ التوحيد الوجهة على الله. امتى هتقول وجهت وجهت وجهي بكل ذرة في كيانك
امتى المقامات؟ امتى هتشوف ؟ امتى ربنا هيوريك ؟ امتى وليكون من الموقنين هتيجي في حياتك؟ امتى لا احب هتتحقق في قلبك. لا احب الدنيا لان الدنيا كلها بتقفل وبتروح. امتى نور لان لم يهدني ربي لاكون
ان من القوم الضالين هييجي عندك. انت هتقف بالليل تتوسل وتقول يا رب. انقزني يا رب. انت هتتعلم التضرع امتى هتتعلم التوسل والاستغاسة بالله؟ امتى هتتعلم الافتقار؟ امتى الانوار دي هتيجي في حياتك؟ امتى نور
وكيف اخاف؟ نور فاي الفريقين احق بالامن؟ امتى الانوار دي هتيجي في حياتك؟ اخر تعليق باعلقه الطلبة اللي جايين النهاردة والطالبات اللي جايين النهاردة وهم عندهم امتحانات يا جماعة من ضمن الايات ربنا بيقول فاي الفريقين احق بالامن؟ الطالب
اللي يعني بمناسبة تحفيظ القرآن لان فيه طلبة يعني وقفم في تحفيظ القرآن الفترة اللي فاتت. يا جماعة قلنا بلاش نوقف الدين كل ما يحصل مشكلة في الدنيا. يا جماعة فاي الفريقين احق بالامن؟ اللي زاكر
وعصى ربنا احق بالامن ولا اللي زاكر ومسك في طاعة ربنا؟ يا ابني انت انت اللي مستقبلك مضمون عنه. والقضية يا اخوانا مش دركتين في امتحان. ولما تتخرج يا ابني هتتجوز مين؟ مين اللي هيختار لك
طاقتك. ولما هتشتغل يا ابني مين اللي هيفتح لك ابواب الرزق؟ يا اخوانا الرزق مش درجتين في امتحان بس. يا جماعة عايزين نعامل ربنا معاملة صح. يا اخوانا عايزين نفضل ماسكين في حبل الله المتين. والا فانت الوقت عندك امتحانات وبكرة
وبعده مشغول وبعده عندك ظروف وبعده واحد صاحبك عنده مش عارف ايه. لو كل ما حصل لك عارض سبت الدين عمرك ما توصل لحاجة. يا اخواني في الله يعني عايزين نركز يا جماعة في مسألة الامتحانات. عايزين نركز يا جماعة بالنسبة للطلبة اللي
امتحانات يعني اذكرهم بقول الله سبحانه وتعالى اصلح لي بقول النبي صلى الله عليه وسلم اسف اصلح لي شأني كله. انت الوقتي تيجي زاكر تلاقي الدين راح منك. تيجي تتدين تلاقي المزاكرة راحت منك. يا ابني جربت انك انت تتوسل وتقول اصلح لي شأني كله. جربت انك تقول يا رب
اب صلح لي مزاكرتي ونفسيتي وصحتي ودنيتي وديني وعبادتي ودعوتي. جربت ان انت تقول ده. جربت انك انت معنى خطير قوي لواحد حس به. كنت لسة باقول لواحد من اخواننا باقول له الواحد عاد بيفرح بالازمات. ليه ؟ لان الواحد لما بتيجي
الازمة ويواجهها بالدعاء. لما الازمة بتروح بالدعاء بتفضل مالية قلبك بيقين طول حياتك. يعني انت ممكن ان تنجح بالمزاكرة بس. انما جرب كده لو انت كل ليلة اتوضيت وصليت ركعتين وقلت يا رب نجحني يا رب نجحني. نجاحك هيبقى
رصيد ليقينك في قلبك طول حياتك. ليه؟ لانك اجتهدت في الدعاء. يا ابني واجه مشاكل حياتك بالدعاء. اوعى الامتحانات بالمزاكرة بس. اوعى مزاكرة ولازم الاجتهاد في الدعاء. وباذكر اخواني الطلبة بقول الله ما نفدت كلمات الله
انت عشان تنجح لازم تايه. لازم تبزل مجهود معين. انما عشان ربنا ينجحك في حياتك. مش بس في الدراسة. ما ياما يعني زمايلنا كانوا في الكلية وكانوا يعني يعني واتعينوا في الجامعة وحضروا ماجستير ودكتوراة وسافروا برة وموتوا نفسهم
وفتحوا عيادات ما فيش واحد خبط على باب عيلته. ما فيش واحد جا له يعني ما فيش حد اصلا جا له. بعد كل ده وممكن واحد تاني تلاقي سبحان الله العظيم ربنا فتح له رزق. يا اخوانا النجاح مش بس اسباب. يا اخوانا النجاح فيه حاجة كبيرة اوي
اسمها علاقتك بربنا سبحانه وتعالى. اسمعي ان ربنا اذن ولا ما اذنش. يا اخوانا لازم نتعامل بنتعامل بفكر واسع في الحياة. ما نضيقش دماغنا عشان كده يعني يعني بفضل ومنة الله انا فرحان جدا ان فيه طلبة كتيرة اللهم لك الحمد رغم انها اي امتحانات الا وانهم حاضرين معنا. انما احنا عايزين
نفتكر كويس جدا جدا جدا. يعني ان احنا نتعامل مع الامتحانات دي بيقين زي ما ربنا بيقول ما من دابة الا ايه هو اخذ بناصيتها. فاكر يوم امتحان النسا والولادة؟ هو انا قلت المادة اسمها ايه؟ انا كده مش هاعرف اكمل بقى. فاكر يوم
امتحان وكان عندنا يعني مجموعة من الاطباء في هزا القسم والله يا اخواني يعني سمعتهم زمان بقى الكلام ده طبعا يعني هو طبعا يعني ايه الكلام ده كان زمان يعني مش دلوقتي سمعتهم تعادل سمعة يعني ايه حاجة رعب فيلم رعب. يعني لو عايز تجيب لطالب انهيار عصبي تقول له بس الدكتور فلان
فلان او الدكتورة فلانة الفلانية. فانا فاكر حطونا في مدرج صغير قبل لجنة الشفوي كده مدبحة صغيرة كده وواخدينا زي الايه زي اللي هيتدبحوا اتنين اتنين كده فانا قاعد سبحان الله العظيم وكنت ليلة الامتحان قاعد ازاكر في كتاب آآ لمازا تأخر المسلمون؟ ماذا خسر
اعلن بانحطاط المسلمين. المهم يعني فانا داخل كده ما هو اصل هو الموضوع بلا اسباب. يعني الامتحان ده كان بلا اسباب. ما فيش فيه اسباب اصلا. يعني ايه؟ عارفين اللي هو الدكتور اللي كان عندنا
يوم آآ بعد ما تجاوب له كده وهو ماسك القلم كده يقوم عامل كده. فيقول لك القلم ده كتب ايه يا ابني؟ تقول له صفر. يقول لك امشي يا ابني انت خدت الدرجة بتاعتك خلاص. فاحنا كان عندنا ازلة
حاجة صعبة جدا يعني. فانا قاعد في في البتاعة كده فالعيال انا خايف ادخل لفلان والتاني يقول انا خايف ادخل لفلان. فانا قلت لهم يا جماعة هو في فلان نصيته بايد مين ؟ قال لي ربنا. قلت له فلان ناصيته بايد مين ؟ قال لي ربنا. قلت له يا اخي نواصيهم بايد ربنا، انتم خايفين من المخلوق ازاي ؟ انشاء ربنا
خذ بنواصيهم اليكم وان شاء ربنا اخز بنواصيهم عنكم هيخربوا بيتكم في اللجنة. يا ابني خل قلبك متعلق بربنا سبحانه وتعالى. سبحان الله يا اخواني من اسهل الامتحانات اللي دخلتها في حياتي والله العزيم. رغم انها كانت مجزرة من اسهل الامتحانات اللي دخلتها في حياتي. امتحان دخلته
انت بتزاكر وكل حاجة ولكن فاي الفريقين احق بالامن يا جماعة؟ اللي داخل بالمزاكرة بس ولا اللي داخل مزاكر ومع ربنا سبحانه وتعالى اوعى تخسر علاقتك بربنا ايام الامتحانات. اوعي تخسري علاقتك بربنا سبحانه وتعالى ايام الامتحانات. يبقى
الحاجة الاولى الاخوة والاخوات التحفيز مستمر للرجال في مسجد الصديق يوميا وللنساء في الجمعية الشرعية يوميا وعلى موقع الطريق الى الله مش عايزين ننقطع بسبب اي حاجة ولو بس تبقى مراجعة ولو نص صفحة في الاسبوع. ولكن الجهد لا يتوقف. الحاجة التانية يا اخواني الجدول
توزع عليكم ده اللي هو المرحلة التانية من الخطة الخمسية للاستعداد لرمضان. قلنا ان زودنا المرة دي السنن الرواتب وزودنا المرة دي ربع حزب بدأ بقى نص حزب قراءة وزودنا المرة دي الصيام خدوا بالكم ان الاتنين والتلات والاربع تلتاشر واربعتاشر وخمستاشر. عشان كده في الورقة
معكم هتلاقينا معلمين على تلتاشر واربعتاشر وخمستاشر. التلات الاتنين والتلات والاربع بازن الله. الجدول هنا عاملها ايوة. آآ آآ وزودنا هنا آآ آآ يعني بعض الواجبات العملية المقصد يا اخواني ان الورقة ديت ديت المرحلة التانية في الخطة الخمسية بازن الله المرحلة التالتة هتزيد حاجات
اه هتزيد حاجات. الخمسة هتزيد حاجات فانا عايزكم تركزوا في يعني تطبيق هذا الكلام كحد ادنى باذن الله سبحانه وتعالى. اه اه اخوانا في نشر الهداية موجودين برة المسجد. للي عايز مسلا ورق رجب وشعبان او عايز ورق وعزي او عايزة ورق وعزي. اخوانا اه بتوع نشر الهداية
موجودين قدام المسجد بعد صلاة العشاء للي عايز يشتري ورق دعوي عشان يوزعه بازن الله. الحاجة الاخرانية الحاجة النهائية دي حصالة عاملها جمعية الجواد الكريم ربنا يحفزهم دكتور محمد منير ربنا يبارك فيه وانا قاري اللوجو بتاع احلى شباب دكتور محمد الشيخ بقى عليها كمان
يعني اه اه يعني ايه اه مشروع حصالة رمضان؟ ايه الحصالة دي؟ انتم الوقتي كل واحد منكم هياخد حصالة من دي. خلاص ممكن من خلال الورش مسلا ياخد حصالة من هزه الحصالات يستلمه. ويكتب اسمه عشان يبقى ايه معروف ان ده خد حصالة. الحصالة دي بقى كل ما يبقى في في جيبك
جنيه ونص فضة اتنين جنيه فضة تحطهم فيها. وقبل رمضان هناخدها منك. بازن الله سبحانه وتعالى. الحصالة دي الفلوس اللي فيها هتروح لايه؟ مكتوب مكتوب عليها اهو من برة ستين في المية تفطير صايمين في رمضان. يعني باجر تفطير صايم في رمضان واربعين في المية لشنطة رمضان. يعني برضو تفطير صائمين
مين في رمضان يبقى اذا هزه الحصالة لتفطير الصائمين في رمضان وكفالة الاسر الفقيرة واليتيمة في رمضان ان شاء الله بازن الله في الورش آآ آآ الحصالات متاحة مع باشمهندس احمد سلطان. الحصالات متاحة. اللي عايز حصالة. بعد الدرس ياخدها من الورشة ويكتب
اكتب اسمه بازن الله سبحانه وتعالى وتخيلوا لو كلنا كده مسلا كل واحد وكل واحدة خدوا حصالة من ديت وملى فيها شوية فلوس حلوين كده تخيلوا احنا ان شاء الله هنشارك في كفالة الاسر الفقيرة بقد ايه. آآ آآ ربنا يسددكم يا اخواني. وربنا يحفزكم يا رب وربنا يبارك فيكم. اتمنى ان شاء الله بازن
ان احنا نروح من هنا بقمة العزيمة على التركيز في علاقتنا بالقرآن الفترة الجاية. ركزوا في القرآن يا جماعة. عايزين الاسبوع ده يبقى اسبوع مجاهدة في القرآن المصاحف دي هتتوزع عليكم برضو من خلال الورش بازن الله سبحانه وتعالى اللي ياخد مصحف يبدأ به ختمة بازن
سبحانك اللهم وبحمدك اشهد ان لا اله الا انت استغفرك واتوب اليك